钦定古今图书集成/明伦汇编/闺媛典/第288卷 > 皇清二十一 > 吕日新妻徐氏
## 钦定古今图书集成/明伦汇编/闺媛典/第288卷 > 皇清二十一 > 吕日新妻徐氏

按《平阳县志》：徐氏，吕日新妻。年十九归吕，生子猷，甫二龄，方又有身，而夫亡，悲恸几绝，念翁姑老子幼，强起饮食，寻㝃子逾年，翁姑欲令嫁，微探之，徐誓曰：“吾妹无子，尚矢志贞节，况有子乎？倘萌是念，何以见吾妹？” 翁姑曰：“其如贫窭何？” 答曰：“尝闻古人云：失节事大，饥死事小，岂因贫而变节乎？” 于是奉翁姑，育幼子，孝慈备至，教猷入郡庠，次子亦成立，年六十馀终。